4. MATEMATIKA

**Oduzimanje brojeva do 5** – sat usvajanja novog nastavnog sadržaja

Za početak, riješite zadatak ZNAM u udžbeniku na 64. stranici.

Sad kada ste ponovili zbrajanje i oduzimanje brojeva, vrijeme je da naučimo i kako se kraće zapisuje oduzimanje brojeva.


Otvorite svoje bilježnice i napišite naslov: ODUZIMANJE BROJEVA DO 5

* Teta Biba prodavala je voće na tržnici. Imala je 5 jabuka. → Sada nacrtajte 5 jabuka.
* Došao je Ivan i odlučio je kupiti 2 jabuke. → Sada precrtajte 2 jabuke.
* Koliko joj je jabuka ostalo?

Zapisat ćemo pored crteža: 5 MANJE 2 JE 3.

No, u Matematici postoji znak koji možemo pisati umjesto riječi MANJE, a to je **–** (čitamo: **MINUS** ili **MANJE**) pa ćemo zapisati 5 – 2 = 3 i ta se RAČUNSKA RADNJA NAZIVA **ODUZIMANJE**.

5 – 2 = 3 možemo zapisati i kao 3 = 5 – 2, ali mi ćemo uglavnom koristiti prvu jednakost, no bitno je da znate i vidite da je moguće i ovako zapisati.



Nakon što smo sve zapisali u svoje bilježnice, možemo krenuti rješavati zadatke u udžbeniku. Prvo dodajte slova koja nedostaju na dnu 64. stranice kod jednakosti koje sam vam malo prije spomenula, a sada riješite zadatke na 65. stranici.

Ako želite, svoje znanje možete provjeriti sljedećim zabavnim igrama:

<https://www.e-sfera.hr/dodatni-digitalni-sadrzaji/216c4e4a-307b-4a29-a052-d747cf407c1f/>

<https://www.e-sfera.hr/dodatni-digitalni-sadrzaji/216c4e4a-307b-4a29-a052-d747cf407c1f/>

**DOMAĆA ZADAĆA**: ZBIRKA, 51. stranica